‘สายการบินนกแอร์’แกร่ง
บริษัท สายการบินนกแอร์ (NOK) เข้าซื้อขายในตลาดหลักทรัพย์แห่งประเทศไทย เมื่อวันที่ 20 มิ.ย. ตรงกับวันที่ &#8220;เบน เบอร์แนนคี&#8221; ประธานธนาคารกลางสหรัฐ (เฟด) ส่งสัญญาณว่าจะลดวงเงินกระตุ้นเศรษฐกิจ (คิวอี) ฉุดดัชนีหุ้นทั้งโลกให้ดำดิ่ง แต่ราคาหุ้นนกแอร์กลับแข็งแกร่ง สามารถยืนเหนือราคาจองที่หุ้นละ 26 บาทได้
29 ต.ค. 2565

บริษัท สายการบินนกแอร์ (NOK) เข้าซื้อขายในตลาดหลักทรัพย์แห่งประเทศไทย เมื่อวันที่ 20 มิ.ย. ตรงกับวันที่ “เบน เบอร์แนนคี” ประธานธนาคารกลางสหรัฐ (เฟด) ส่งสัญญาณว่าจะลดวงเงินกระตุ้นเศรษฐกิจ (คิวอี) ฉุดดัชนีหุ้นทั้งโลกให้ดำดิ่ง แต่ราคาหุ้นนกแอร์กลับแข็งแกร่ง สามารถยืนเหนือราคาจองที่หุ้นละ 26 บาทได้
“วิทัย รัตนากร” ประธานเจ้าหน้าที่สายการเงิน NOK เปิดเผยว่า ราคาหุ้นไม่หลุดจองเพราะความต้องการส่วนเกินที่จองหุ้นแล้วซื้อไม่ได้เข้ามาช้อนซื้อไว้ จะเห็นว่าเป็นความต้องการที่แท้จริงของนักลงทุน เพราะราคาหุ้นแกว่งอยู่ในกรอบ 2629.25 บาทไม่ได้เกินไปกว่านั้น
นักวิเคราะห์บริษัทหลักทรัพย์ กรุงศรี ประเมินมูลค่าพื้นฐานสําหรับปี 2556 ของ NOK ที่ระดับ 33 บาทต่อหุ้น เนื่องจาก
ประการแรก ผลประกอบการใน 3 ปีข้างหน้ามีแนวโน้มเติบโตต่อเนื่อง และ NOK มีอัตราผลตอบแทนต่อผู้ถือหุ้น (อาร์โออี) สูงที่สุดในกลุ่ม โดยหลักการถ้าอาร์โออีสูงมีแนวโน้มเพิ่มมูลค่าทางบัญชีได้เร็วกว่าหุ้น หากสมมติฐานว่าราคาหุ้นไม่เปลี่ยนแปลง นอกจากนี้ การที่ฐานลูกค้ามีขนาดเล็กและมีศักยภาพในการเติบโตสูงทําให้อาร์โออีในอนาคตจะขยายตัวได้อย่างรวดเร็ว โดยคาดว่าจะเพิ่มจาก 27% ในปี 2556 เป็น 33% ในปี 2558
พี/อีทวีคูณเป็นวิธีการที่เหมาะสมในการประเมินมูลค่า NOK เนื่องจากผลประกอบการและธุรกิจสายการบินในภูมิภาคยังอยู่ในวงจรขาขึ้นอย่างน้อยใน 3 ปีข้างหน้า พี/อีสําหรับปี 2557 จะมีโอกาสถูกทบทวนขึ้นได้ในระยะต่อไป
สายการบินนกแอร์มีจุดแข็งชัดเจน
วิทัย คาดว่า ภายในปี 2558 จะขยายการให้บริการถึง 45 เส้นทางบิน และ 795 เที่ยวบินต่อสัปดาห์ โดยคาดว่าจะเพิ่มเส้นทางบินในประเทศอีก 7 เส้นทาง และระหว่างประเทศอีก 15 เส้นทาง
NOK มีแผนเปลี่ยนฝูงบินใหม่ทั้งหมดจากเครื่องรุ่นโบอิ้ง 737-400 เป็น 737-800 ซึ่งมีขนาดใหญ่กว่าและเทคโนโลยีที่เหนือกว่า ทําให้อัตราใช้น้ำมันน้อยกว่าเดิม 13% และบรรทุกผู้โดยสารมากกว่าเดิม20% ทั้งนี้ คาดว่าอัตราการใช้เครื่องบินเพิ่ม 21% จาก 8.5 เป็น 10.3 ชั่วโมงต่อวัน
นอกจากนี้ยังมีแผนขยายฝูงบินเกือบเท่าตัวในอีก 3 ปีข้างหน้าด้วยการเช่าเพิ่มจาก 17 ลํา ณ เดือน มี.ค. 2556 เป็น 30 ลำ ภายในปี 2558
ประการที่สอง ฐานธุรกิจมีขนาดเล็กยังมีศักยภาพเติบโตได้อีกมาก ณ สิ้นปี 2555 มีปริมาณผู้โดยสารเพียง 4 ล้านคน (สัดส่วน 22% ของปริมาณผู้โดยสารของเส้นทางบินภายในประเทศ)
ประการที่สาม ช่องทางจัดจําหน่ายสะดวกและประหยัด การสํารองที่นั่งกว่า 61% ผ่านทางเว็บไซต์ รวมถึงโปรแกรมบนโทรศัพท์มือถือเป็นหลัก ซึ่งให้ความสะดวกสบาย ไม่มีข้อจำกัดด้านเวลา และไม่มีค่าบริการในการสำรองที่นั่ง โดยกลุ่มลูกค้ามากกว่า 60% ของปริมาณผู้โดยสารมีการเดินทางเพื่อติดต่อธุรกิจ ราชการ และเยี่ยมญาติพี่น้อง จึงไม่ผันผวนทำให้ NOK มีความสามารถทํากำไรดี ในปี 2555 บริษัทมีกําไรจากการดำเนินงานต่อปริมาณให้บริการสูงที่สุดเมื่อเทียบกับสายการบินราคาประหยัด